Anggur (woh)

Wit anggur kuwe klebu jinis woh-wohan non-climacteric (ora usum-usuman), tuwuh minangka tanduran sing tahan urip mataun-taun ( perennial ) lan arupa wit grumbul sing mrambat ( deciduous woody vine ), sekang genus Vitis. Woh anggur teyeng dipangan mentahan utawa digawé selai, kismis, jus, jèli, cuka anggur, ombènan anggur lan lenga wiji anggur.
Anggur tuwuh nggrombol wiwit 6 nganti 300, lan wernané teyeng ireng, biru, emas, ijo, ungu, abang, jambon,coklat, peach (jambon kekuningan}, utawa putih. Senajan kaya kuwe, anggur "putih" jan-jane werna ijo, ningen sacara alon-alon malih rupa sing asalé sekang anggur abang. Mutasi sekang loro gèn sing temata ngendhegna produksi anthocyanin, yakuwe zat sing marahi rupané anggur dadi abang..

Habitat 
Anggur kalebu tanduran sing dimanfaatna wohè. Anggur arupa tanduran perdu sing mrambat. Angger nandur anggur biyasanè dirambatna nang anjang-anjang utawa nang wit liyanè. Tanduran anggur teyeng urip subur nang dhaèrah dhataran rendah.

Wit Anggur 
Akèh-akèhé anggur asale sekang cultivars Vitis vinifera, yakuwe wit anggur Eropah sing asalé sekang tlatah Mediterranean lan Asia Tengah Minor, dadi tanduran anggur jinis sing sumebar nang Amérika land Asia, kayata :
 Vitis labrusca, wit anggur kanggo anggur méja lan anggur jus sekang Amérika Utara, kadhangkala dipigunakna minangka ombènan anggur (wine). Asalé sekang Amérika sisih wétan lan Kanada.
 Vitis riparia, wit anggur liar sekang Amérika Lor, kadhangkala digawé ombènan anggur lan jam. Asalé sekang Amerika Timur lan loré Quebec.
 Vitis rotundifolia, utawa muscadine, digawé ombènan lan jam. Asalé sekang Amérika kidul-wétan wiwit Delaware nganti Teluk Meksiko. 
 Vitis vulpina Anggur beku. Asal sekang Amerika Serikat wiwit sekang tlatah tengah-kulon wétané panté nganti tekan New York.
 Vitis amurensis jinis paling wigati sekang Asia.
Anggur Segara Coccoloba uvifera kuwe jan-jane anu kaluwargané anggur Buckwheat Polygonaceae lan asalé sekang pulo-pulo nang segara Karibia.

Kebak nang Guna 
Anggur teyeng dimanfaatna kanggo nggawé produk inuman férméntasi. Asil férméntasi anggur sing nagndhut alkohol biyasané diarani Wine, anggur uga teyeng digaringna dadi kismis lan kanggo industri selai lan jeli. Anggur uga teyeng dipangan kanggo buah.

Distribusi lan prodhuksi 

Miturut "Food and Agriculture Organization" (FAO), 75,866 km2 lumahing bumi dinggoni tanduran anggur. Kira-kira 71% prodhuksi anggur donya digawé ombènan anggur (wine), 27% dadi panganan woh seger, lan 2% digaringna. Sebagéyan prodhuksi anggur dianggo nggawé jus anggur kanggo pemanis woh-wohan kalèng sing tanpa tambahan gula lan "100% alami". Tlatah kebon anggur tansaya tambah kira-kira 2% saben taun.

Tabel nang ngisor iki minangka daftar prodhusèn anggur sing pinunjul nang donya.:

Sumber: FAO, Organisation Internationale de la Vigne et du Vin (pdf), Australian Wine and Brandy Corporation.

Jinise 
Jinise anggur yakuwe kaya sing katulis nang ngisor kiye:
 Anggur abang
 Anggur ijo
 Anggur kuning
 Anggur ireng
 Anggur Australia
 Anggur Bali
 Anggur Chifung
 Anggur Chinsiang
 Anggur Delaware
 Anggur Gros Colman 12
 Anggur Isabela 1
 Anggur Probolinggo Biru 81
 Anggur Probolinggo Putih 14
 Anggur Turki
 Anggur White Malaga

Chatetan Suku

Delengen uga 
 Daftar varietas anggur sadonya

Pranala jaba 

 Integrated Taxonomic Information System entry for Grape family
 Area under vine (pdf)
 Wild Grapes
 300 Grape Varieties for Wine
 Wine Wiki
 SAFECROP - Proceedings of the 5th International Workshop on Grapevine Downy and Powdery Mildew
 World's Healthiest Foods, in-depth nutrient profile for grapes

Artikel Dhasar
Woh
Tetanèn
Vitaceae